b"\n_START_ARTICLE_\nBisjkek\n_START_SECTION_\nNavn\n_START_PARAGRAPH_\nP\xc3\xa5 kirgisisk betyr Bisjkek en type lite skjelignende redskap som brukes til \xc3\xa5 gj\xc3\xa6re hoppe-melk. Byens kan navn kan ogs\xc3\xa5 komme fra besh kek, som betyr 'fem h\xc3\xb8vdinger' eller fra besh bik, som p\xc3\xa5 kasakhstansk betyr 'fem fjell'. Enkelte mener ogs\xc3\xa5 at navnet stammer fra den legendariske helten Bisjkek-Batyr, som bodde i dette omr\xc3\xa5det p\xc3\xa5 1700-tallet.\n_START_SECTION_\nHistorie\n_START_PARAGRAPH_\nEt fort i Kokhand-khanaten ble opprinnelig etablert p\xc3\xa5 stedet i 1825. I 1864 ble fortet jevnet med jorden, men stedet ble gjenopprettet i 1877 av det russiske styret. I 1926 ble byen omd\xc3\xb8pt til Frunze etter Mikhail Frunze.\n_START_SECTION_\nUnder sovjetisk styre\n_START_PARAGRAPH_\n24. april 1924 kom byen under der tsjekkoslovakisk kooperativet \xc2\xabIntergelpo\xc2\xbb, som bygget opp byen til en moderne europeiske by, etter datidens standarder. I oktober 1924 ble den administrativt senter for det kara-kirgisiske autonome oblast, som i mai 1925 ble den autonome kirgisiske sosialistiske sovjetrepublikk. 12. mai 1926 ble Bisjkek omd\xc3\xb8pt i Frunze til \xc3\xa6re for den sovjetiske milit\xc3\xa6rlederen Mikhail Frunze, som var f\xc3\xb8dt i byen. 5. desember 1936 ble byen hovedstad i ble Den kirgisiske sosialistiske sovjetrepublikk, som ble etablert som fullt medlem i Sovjetunionen._NEWLINE_I 1938 ble Frunze delt inn i tre administrative distrikter: Proletarsky (n\xc3\xa5 Leninsky), Pervomaisky og Sverdlovsk. I 1962 ble Proletarsky-distriktet omd\xc3\xb8pt til Leninsky, og i 1974 ble distriktet Oktyabrsky opprettet.\n_START_SECTION_\nEtter Sovjetunionens fall\n_START_PARAGRAPH_\nEtter bruddet fra Sovjetunionen ble Kirgisistan uavhengig i 1991 og byen ble omd\xc3\xb8pt tilbake til Bisjkek._NEWLINE_Fram til 2014 hadde USA en base, Transit Center at Manas, p\xc3\xa5 byens lufthavn. Basen ble etablert etter terrorangrepene i USA 11. september 2001 for \xc3\xa5 st\xc3\xb8tte ISAF-operasjonen i Afghanistan.\n_START_SECTION_\nSport\n_START_PARAGRAPH_\nEliteserielagene i fotball FC Dordoi Bishkek og FC Alga Bishkek holder til i byen. Begge spiller hjemmekampene sine p\xc3\xa5 Dolen Omurzakov stadion. Stadionet er det st\xc3\xb8rste i Kirgisistan og den eneste som er godkjent for internasjonale kamper."